અમદાવાદઃ શહેરના જુદા જુદા વિસ્તારમાં તસ્કરોએ ત્રાસ વર્તાવી રોકડ રકમ અને ઘરેણાં સહિત રૂ. ૧૩ લાખની માલમતાની ચોરી કરતાં પોલીસે ગુના દાખલ કર્યા છે. અા અંગેની વિગત એવી છે કે સેટેલાઈટમાં પ્રેરણાતીર્થ દેરાસર પાસે સગુન કોમ્પ્લેક્સની એક દુકાનમાં રૂ. ૧.૨૭ લાખની રોકડની ચોરી થઈ હતી. બાપુનગરમાં સમજુબા હોસ્પિટલ ખાતે અાવેલ ડાયમંડ સ્ક્વેરની સાઈટ પરથી રૂ. ૬૦ હજારની મતા ચોરી બે શખસ ફરાર થઈ ગયા હતા. વટવા જીઅાઈડીસીમાં અન્ટલિમિટેડ કંપનીના કમ્પાઉન્ડમાંથી રૂ. ૩ લાખની કિંમતની ૩૭ એસિડની થેલીની ચોરી થઈ હતી. ગોતામાં વિશ્વકર્મા એસ્ટેટમાં અાવેલ શ્યામ મંદિરમાંથી રૂ. દોઢ લાખની કિંમતના ચાંદીના છત્ર અને રૂ. ૫૫ હજારની ચોરી થઈ હતી. અા જ વિસ્તારમાં ચાંદલોડિયાબ્રિજ નજીકથી રિક્ષામાં પસાર થઈ રહેલ રેખાબહેન શ્રીનિવાસની નજર ચૂકવી ગઠિયાઓ સોનાનું મંગલસૂત્ર અને બે બુટ્ટી તફડાવી ફરાર થઈ ગયા હતા. અા ઉપરાંત નાના ચિલોડાના સીએનજી પેટ્રોલપંપની બાજુમાં સર્વિસ રોડ પર પાર્ક કરેલ એક ટ્રકમાંથી રૂ. ૫.૫૨ લાખની કિંમતના ૨૧૬ પ્લાસ્ટિકના દાણાની થેલીઓની ચોરી કરી તસ્કરોએ પલાયન થઈ ગયા હતા.